
Tallinna Tondiraba Huvikooli  töötajate töökorralduse reeglid  
1. Käesolevad töökorralduse reeglid on Tallinna Tondiraba Huvikooli (edaspidi nimetatud huvikooli) sisene dokument ja määrab kindlaks huvikooli kui tööandja (edaspidi nimetatud tööandja) ja tema töötajate (edaspidi nimetatud töötaja) ühised käitumisreeglid töösuhetes ning nende koostööks vajalikud kohustused, lähtudes Eesti Vabariigi õigusaktidest ning Huvikooli põhimäärusest.
2. Töötaja ja tööandja esindaja juhinduvad töösuhetes töökorralduse reeglitest, tööõiguse, töötervishoiu, tööohutuse ja muudest õigusaktidest ning töötajaga sõlmitud töölepingust. 
3. Töökorralduse reegleid on peale nendega tutvumist kohustuslikud täitmiseks nii tööandjale kui ka kõikidele Tallinna Tondiraba Huvikooli töötajatele.
4. Töötaja on kohustatud tegema töölepingus ettenähtud tööd õigeaegselt ja täitma täpselt tööandja või vahetu juhi tööalaseid suulisi ja kirjalikke korraldusi;
5. Kõik vajalikud juurdepääsud arvutis teeb infojuht (konto loomine; vajadusel kooli e-posti aadressi tegemine; kooli eri Google teenustele ligipääs). Jooksvat IT alast tehnilist abi saab infojuhilt. 
6. Töötaja jõuab tööle varem, vähemalt poolt tundi enne tundide algust. 
7. Töötaja viib läbi õppetööd ettenähtud ruumis ja kellaajal.
8. Alla 7-aastatse laste puhul peab töötaja nad enne õppetööd garderoobis vastu võtma ja pärast tunde garderoobi viima. Töötaja peab veenduma, et õpilased ei jääks pärast tunde huvikooli territooriumile.
9. Kaks korda aastas toimub õppetöö tagasisidestamine koos lapsega (kinnitatud käskkirjaga).
10. Vahetud juhid viivad õpetajatega läbi kaks korda aastas (juunis ja oktoobris) individuaalseid vestluseid.
11. Töötaja on kohustatud esitama iga-aastased tunniplaanid ning oma huviringi esimese ja teise poolaasta ürituste kavad.
12. Töötaja on kohustatud komplekteerima oma õpperühmad selleks ettenähtud vormi alusel („Avaldus komplekteerimine“). Rühmas peab olema vähemalt 7 last.
13. Töötaja on kohustatud täitma õpilase lahkumise korral avaldusevormi („Avaldus õpilaste lahkumisest“).
14. Töötaja on kohustatud täitma õpilaste vastu võtmiseks avaldusevormi („Avaldus õpilaste nimekirja vastuvõtmiseks“).
15. Kõik töötaja poolt õppetöö ajal korraldatavad üritused, kohtumised, loengud, külalistunnid, töötoad, meisterklassi tunnid jne peavad olema kokku lepitud ja kooskõlastatud vahetu juhi või kooli juhtkonnaga. Kui üritus ei toimu oma ringitunni ajal, on vaja eelnevat nõusolekut õppejuhilt ja vastava ainetunni õpetajalt. 
16. Toimunud üritused (nt külalislektor  tunnis, projektid, ainepäevad jne) peavad leidma kajastuse kooli kodulehel (info edastada infojuhile). 
17. Üritusest, mis toimub õppetöö ajal, peab osa võtma koos õpilastega vastava tunni õpetaja. 
18. Rühmaga õppekäigule või -ekskursioonile mineku puhul kooskõlastab töötaja oma ettevõtmise kooli juhtkonnaga ning esitab selleks taotluse vähemalt kaks nädalat enne toimumist. 
19. Kooli õppetöö võib lisaks kontakttundidele ja -tegevustele toimuda ka juhendatud e-õppe vormis kahel juhul: 1. vastavalt üldtööplaanile ja õppekavades kirjeldatud plaanile; 2. kooli juhtkonna otsusel, mis põhineb Terviseameti, Päästeameti ja kooli pidaja korraldusel või soovitusel.
20. Kui kujuneb olukord, mis võib koolimajas viibivatele inimestele ohtlik olla, suunab direktor õpetajad ja töötajad osaliselt või täielikult kaugtööle ja muudab vajadusel ajutiselt nende tööülesandeid ja tööaega.
21. Töötervishoiu ja tööohutuse ning tuleohutuse nõuete täitmine on kohustuslik igale töötajale.
22. Täiendkoolitusel osalemiseks esitab töötaja taotluse juhtkonnale, lepib asenduste suhtes kokku õppejuhiga, jätab (või saadab elektrooniliselt) asendajale tunniteemad ja –ülesanded.  
23. Täiendkoolituse läbinud õpetaja esitab koolitustõendi sekretärile EHISesse kandmiseks.  
24. Ajutisest töövõimetusest tuleb esimesel võimalusel teatada huvikooli juhtkonnaliikmetele, samuti tuleb teavitada neid isikuid tööle naasmisest. 
25. Töötaja on kohustatud lugema e-posti aadressile saabuvaid kirju vähemalt kolm kord tööpäeva jooksul (kuni kella 20.00) ja vastama neile vähemalt kolme tööpäeva jooksul, v.a töölähetuses viibimise, töövõimetuse korral ja puhkuse ajal. 
26. Oma klassiruumi võtme saab töötaja valvelauast, keegi ei vii klassivõtmeid majast välja. 
27. Huvikoolis on kasutusel e-huviringipäevikud, kõik tunnid kantakse samal päeval tundide toimumisega huviringipäevikusse, lisaks märgitakse ka puudujad.  
28. Töötaja alustab tundi õigel ajal, avab klassiruumi ning siseneb klassi koos õpilastega, töötaja ei hiline tundi ega jäta õpilasi tunni ajal üksinda klassi. 
29. Töötaja viibib huvikoolis vaid enda üldtöö raames, v.a teisipäeviti, kus peab olema 14.00-16.00.
30. Töötaja on kohustatud korraldama arenguvestluseid lastevanematega. 
31. Töötaja lõpetab tunni selleks ettenähtud ajal (õigel ajal vastavalt tunniplaanile).  
32. Töötajate garderoob asub õpetajate toas, üleriided ja välisjalatsid jäetakse garderoobi. Töötajad võivad jätta oma üleriided ja välisjalatsid omal vastutusel ka I – korruse garderoobi. 
33. Kõik töötajad jätavad oma tööruumid pärast tunde korda: pesevad tahvli puhtaks, sulgevad aknad, jätavad toolid ja lauad korda, teevad põranda puhtaks. 
34. Tervisepäeva vajalikkusest teatatakse juhtkonda ning seejärel on võimalik täita avaldusevorm tervisepäeva taotlemiseks.
35. Ohutusnõuete rikkumisest ja ohtlikest seadmetest tuleb kohe teatada majandusjuhatajale! 
